Document ID: 32006R1206

NARIADENIE KOMISIE (ES) č. 1206/2006
z 9. augusta 2006,
ktorým sa na hospodársky rok 2005/2006 stanovuje výška pomoci na skladovanie pre nespracované sušené hrozienka a sušené figy
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), a najmä na jeho článok 9 ods. 8,
keďže:
(1)
Článok 9 ods. 4 nariadenia (ES) č. 2201/96 ustanovuje, že skladovacím agentúram sa na skutočné obdobie skladovania poskytne pomoc na skladovanie množstiev hrozienok odrody sultánky a sušených hrozienok odrody korintky a sušených fíg, ktoré nakúpili.
(2)
V súlade s článkom 7 nariadenia Komisie (ES) č. 1622/1999 z 23. júla 1999, ktorým sa ustanovujú podrobné pravidlá na uplatňovanie nariadenia Rady (ES) č. 2201/96 o schéme skladovania nespracovaných sušených hroznových bobúľ a sušených fíg (2), treba na hospodársky rok 2005/2006 stanoviť pomoc na skladovanie pre nespracované sušené hrozienka a sušené figy.
(3)
Opatrenia stanovené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
PRIJALA TOTO NARIADENIE:
Článok l
Pre produkty vyrobené v hospodárskom roku 2005/2006 je výška pomoci na skladovanie na základe článku 9 ods. 4 nariadenia (ES) č. 2201/96 stanovená:
a)
pre sušené hrozienka:
i)
na 0,1108 EUR na deň a netto tonu do 28. februára 2007;
ii)
na 0,0848 EUR na deň a netto tonu od 1. marca 2007;
b)
pre sušené figy na 0,0934 EUR na deň a netto tonu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 9. augusta 2006

Labels: 3
17
19
6